मेरी हर जरुरत और चाहत का ख्याल रखना उसका पहला उद्देश्य रहता था। मुझे कब क्या चाहिए उसे बखूबी पता होता। कई बार तो मेरे बोलने के पहले वह मेरी जरूरत जान जाती बड़ा आश्चर्य होता। एक बार रात का समय था वह दूसरे कमरे में सो रही थी मैं स्टडी रूम में लैपटॉप पर काम कर रहा था। मैं सर दर्द से परेशान था। अचानक वह हाथ में पानी और पेन किलर ले कर आ गई। कहने लगी तुम्हें सर दर्द हो रहा है। मैंने उसे आश्चर्य से देखा। कहने लगी मुझे ऐसा लगा क्योंकि तुम्हारी उंगलीयां लैपटॉप के की-बोर्ड पर बड़े जोर जोर से चल रही थी।